

**Όμιλος ΕΤΕ**

**Αποτελέσματα Β’ τριμήνου 2021**

**ΔΕΛΤΙΟ ΤΥΠΟΥ**

A’ εξάμηνο 2021: Κέρδη μετά από φόρους από συνεχιζόμενες δραστηριότητες ύψους €622 εκατ., ενισχυμένα κατά 34% σε ετήσια βάση, με τα οργανικά κέρδη1 στα €208 εκατ. (+58% σε ετήσια βάση)

* **Τα κέρδη μετά από φόρους από συνεχιζόμενες δραστηριότητες σε επίπεδο Ομίλου ανήλθαν σε €622 εκατ. το Α’ εξάμηνο 2021, σημειώνοντας αύξηση κατά 34% σε ετήσια βάση** 
  + Τα καθαρά έσοδα από τόκους αυξήθηκαν κατά 7% σε ετήσια βάση, σε €591 εκατ. το Α’ εξάμηνο 2021, αντανακλώντας το όφελος από την συνεχιζόμενη ανατιμολόγηση των καταθέσεων προθεσμίας και τη συμμετοχή της ΕΤΕ στο Πρόγραμμα Συναλλαγών Μακροχρόνιας Αναχρηματοδότησης (TLTRO III)
  + Ελλείψει περιοριστικών μέτρων, τα καθαρά έσοδα από προμήθειες ανέκαμψαν το Β’ τρίμηνο 2021 (+4% σε τριμηνιαία βάση), οδηγώντας στην αύξηση των καθαρών εσόδων από προμήθειες κατά 10% σε ετήσια βάση, σε €136 εκατ. το Α΄ εξάμηνο 2021
  + Η σημαντική περιστολή των δαπανών προσωπικού στην Ελλάδα (-15% σε ετήσια βάση) οδήγησε στη δραστική αποκλιμάκωση των λειτουργικών δαπανών κατά 8% σε ετήσια βάση το Α’ εξάμηνο 2021. Ο δείκτης κόστους προς οργανικά έσοδα στην Ελλάδα σημείωσε εντυπωσιακή βελτίωση κατά 9 ποσοστιαίες μονάδες σε ετήσια βάση και διαμορφώθηκε στο 51,0% κατά το Α’ εξάμηνο 2021
  + Τα κέρδη από χρηματοοικονομικές πράξεις και λοιπά έσοδα διαμορφώθηκαν σε €449 εκατ. το Α’ εξάμηνο 2021, ενσωματώνοντας υψηλά κέρδη σχετιζόμενα με συναλλαγές χρεογράφων (κυρίως Ομολόγων Ελληνικού Δημοσίου)
  + Προβλέψεις απομείωσης ύψους €70 εκατ. το Β’ τρίμηνο 2021 και €147 εκατ. το Α’ εξάμηνο 2021, ήτοι 109μ.β. επί του μέσου όρου δανείων μετά από προβλέψεις
  + Τα οργανικά κέρδη1 ενισχύθηκαν κατά 58% σε ετήσια βάση, σε €208 εκατ., αντανακλώντας την ανάκαμψη των οργανικών εσόδων και την περαιτέρω βελτιστοποίηση του λειτουργικού κόστους της Τράπεζας
* **Tο υπόλοιπο Μη Εξυπηρετούμενων Ανοιγμάτων (ΜΕΑ) στην Ελλάδα μειώθηκε σε €4,02 δισ.**
* Στην Ελλάδα, τα ΜΕΑ διαμορφώθηκαν σε €4,0 δισ. το Β’ τρίμηνο 2021 ή €1,4 δισ. μετά από προβλέψεις, εκ των οποίων τα ρυθμισμένα ΜΕΑ που παρουσιάζουν καθυστέρηση κάτω των 30 ημερών ανέρχονται σε €1,4 δισ. (περίπου 35% του συνόλου)
* Η οργανική μείωση των ΜΕΑ διατηρήθηκε κατά το Β’ τρίμηνο 2021 και ανήλθε συνολικά σε €0,2 δισ. το Α’ εξάμηνο 2021 επιβεβαιώνοντας τον στόχο που έχει θέσει η Τράπεζα για σωρευτική μείωση ΜΕΑ ύψους €0,8 δισ. το 2021-2022
* Ο δείκτης ΜΕΑ στην Ελλάδα διαμορφώθηκε σε 12,8%3 (μείωση κατά 50μ.β. σε τριμηνιαία βάση) και σε 12,7%3 σε επίπεδο Ομίλου. Ο δείκτης κάλυψης ΜΕΑ από σωρευμένες προβλέψεις ανήλθε σε 66,4% στην Ελλάδα (66,8% σε επίπεδο Ομίλου), ενισχυμένος κατά 360μ.β. περίπου από την αρχή του έτους
* Η κατάσταση πληρωμών των ενήμερων πελατών που είχαν ενταχθεί σε προγράμματα διευκόλυνσης καταβολής οφειλών συνεχίζει να ξεπερνά τις προσδοκίες της Τράπεζας, καθώς μόνο το 3% βρίσκεται σε καθεστώς αθέτησης πληρωμών (άνω των 90 ημερών) τον Ιούλιο 2021, ενώ μόλις το 1% παρουσιάζει μικρή καθυστέρηση (άνω των 30 ημερών)
* Το 60% περίπου των ενήμερων πελατών που είχαν ενταχθεί σε προγράμματα διευκόλυνσης καταβολής οφειλών είναι χαμηλού ρίσκου και δεν έχουν ζητήσει περαιτέρω διευκολύνσεις πληρωμών μετά τη λήξη των εν λόγω προγραμμάτων
* **Δείκτης CET1 στο 16,0%4,, με το Συνολικό Δείκτη Κεφαλαιακής Επάρκειας να ανέρχεται σε 17,0%4**
* Ο δείκτης CET1 ανήλθε σε 16,0%4, ενισχυμένος κατά 30μ.β. περίπου σε σχέση με την αρχή του έτους. Με πλήρη επίδραση του ΔΠΧΑ 9 (fully loaded - FL), ο δείκτης CET1 FL διαμορφώθηκε σε 13,8%4, αυξημένος κατά 100μ.β. από την αρχή του έτους
* Ο Συνολικός Δείκτης Κεφαλαιακής Επάρκειας ανήλθε σε 17,0%4 και υπερβαίνει τις κεφαλαιακές απαιτήσεις5 για το 2021 κατά περίπου 600μ.β.
* Η ολοκλήρωση της συναλλαγής Frontier και της πώλησης της Εθνικής Ασφαλιστικής θα ενισχύσει τον Συνολικό Δείκτη Κεφαλαιακής Επάρκειας της Τράπεζας κατά περίπου 170μ.β. σε ~18,8%
* Η ETE ολοκλήρωσε με επιτυχία την Άσκηση Προσομοίωσης Ακραίων Συνθηκών του 2021, με τον δείκτη CET1 FL να διαμορφώνεται σε 15,5% το 2023 υπό το Βασικό σενάριο (+270μ.β. το 2021-23), ενώ υπό το Δυσμενές σενάριο σημειώθηκε μέγιστη αρνητική επίπτωση 6,4π.μ. στο δείκτη CET1 FL. Λαμβάνοντας υπόψιν τα κέρδη μετά φόρων του Α’ εξαμήνου 2021 και την ολοκλήρωση της συναλλαγής Frontier και της πώλησης της Εθνικής Ασφαλιστικής, ο Συνολικός Δείκτης Κεφαλαιακής Επάρκειας αυξάνεται κατά σχεδόν 300μ.β.

1 Εξαιρεί τα έσοδα από χρηματοοικονομικές πράξεις και λοιπά έσοδα και τις προβλέψεις σχετιζόμενες με την πανδημία του κορωνοϊού (€0,4 δισ.) το Α’ εξάμηνο 2020 / 2 Αντανακλά την ταξινόμηση του χαρτοφυλακίου Frontier ως περιουσιακό στοιχείο προοριζόμενο προς πώληση, υπό την αίρεση της ολοκλήρωσης της συναλλαγής / 3 Περιλαμβάνει τα ομόλογα υψηλής διαβάθμισης ύψους περίπου €3,0 δισ. της συναλλαγής Frontier / 4 Περιλαμβάνουν τα κέρδη της περιόδου / 5 Οι Συνολικές Κεφαλαιακές Απαιτήσεις (OCR) ύψους 11,00% εξαιρούν το απόθεμα Ασφαλείας των Λοιπών Συστημικά Σημαντικών Πιστωτικών Ιδρυμάτων (O-SII) ύψους 0,50%, υπό την αίρεση της έγκρισης της ΤτΕ

* **Οι εκταμιεύσεις δανείων στην Ελλάδα ανήλθαν σε €2,0 δισ. το Α’ εξάμηνο 2021, ενισχυμένες κατά 9% σε ετήσια βάση, αντανακλώντας τις εκταμιεύσεις δανείων Εταιρικής Τραπεζικής**
* Τα εξυπηρετούμενα δάνεια στην Ελλάδα ενισχύθηκαν κατά €1,2 δισ. σε ετήσια βάση, ως αποτέλεσμα της αύξησης στα εξυπηρετούμενα δάνεια Εταιρικής Τραπεζικής (+€1,5 δισ., σε ετήσια βάση), ενώ η απομόχλευση των εξυπηρετούμενων δανείων Λιανικής Τραπεζικής εμφανίζει τάσεις επιβράδυνσης
* Οι εγχώριες καταθέσεις διαμορφώθηκαν σε €49,6 δισ. το Α’ εξάμηνο 2021, αυξημένες κατά €6,3 δισ. ή 14,5% σε ετήσια βάση, αντανακλώντας τις εισροές καταθέσεων όψεως και ταμιευτηρίου, οι οποίες υπερβαίνουν πλέον το 80% των συνολικών καταθέσεων της ΕΤΕ στην Ελλάδα
* Η χρηματοδότηση από το Ευρωσύστημα (TLTRO III) διατηρείται σε €11,6 δισ., ενισχύοντας τα καθαρά έσοδα από τόκους και το καθαρό επιτοκιακό περιθώριο
* **Ενεργή στήριξη των πελατών μας εν όψει της ανάκαμψης της ελληνικής οικονομίας**
* Αναφορικά με τα κρατικά προγράμματα επιδότησης δόσης δανείου (Γέφυρα Ι & ΙΙ), τα υπόλοιπα στεγαστικών δανείων ανέρχονται σε περίπου €1,4 δισ. (σχεδόν το 40% είχε ενταχθεί σε πρόγραμμα διευκόλυνσης καταβολής οφειλών -moratoria- μέχρι 31.12.2020), με τα επιλέξιμα υπόλοιπα δανείων μικρών και μικρομεσαίων επιχειρήσεων να διαμορφώνονται σε περίπου €1,3 δισ. (το 30% περίπου είχε ενταχθεί σε πρόγραμμα διευκόλυνσης καταβολής οφειλών μέχρι 31.12.2020)
* Τα δάνεια που έχουν υπαχθεί σε στοχευμένα προγράμματα διευκόλυνσης οφειλών της ΕΤΕ ανέρχονται σε €0,3 δισ., εκ των οποίων τα 2/3α αφορούν πελάτες Εταιρικής Τραπεζικής
* **Το επιτυχημένο Πρόγραμμα Μετασχηματισμού αποτελεί την κινητήρια δύναμη άμεσων και επιτυχημένων αλλαγών** 
  + Η ΕΤΕ συνεχίζει να κεφαλαιοποιεί το επιτυχημένο Πρόγραμμα Μετασχηματισμού της, το οποίο ολοκλήρωσε το τρίτο έτος του και συντελεί αποφασιστικά στη μετάβαση της Τράπεζας προς ένα πιο ευέλικτο και αποδοτικό λειτουργικό μοντέλο
  + Στον απόηχο της πανδημίας του κορωνοϊού, οι τραπεζικές συναλλαγές αυξήθηκαν σημαντικά (+17% σε ετήσια βάση) και διενεργούνται κυρίως μέσω ψηφιακών καναλιών. Οι συναλλαγές e-banking ενισχύθηκαν κατά 34% σε ετήσια βάση το Β’ τρίμηνο 2021, αντικαθιστώντας τις συναλλαγές στα καταστήματα, οι οποίες έχουν μειωθεί κατά 52% σε σύγκριση με το Β’ τρίμηνο 2020
  + Συνεχίζουμε να βελτιώνουμε τη διακυβέρνηση και τις πρακτικές της Τράπεζας αναφορικά με το περιβάλλον, την κοινωνία και την εταιρική διακυβέρνηση (ESG), θέτοντας σαφείς προτεραιότητες και επιτυγχάνοντας σημαντικά αποτελέσματα σε όλους τους τομείς ESG

Αθήνα, 5 Αυγούστου 2021

*Η διελκυστίνδα μεταξύ της μετάλλαξης Δέλτα και του προγράμματος εμβολιασμού συνεχίζεται, με τις προσδοκίες ότι, το τελευταίο θα πάρει οριστικά το προβάδισμα το φθινόπωρο, να ενισχύονται, καθώς το ποσοστό εμβολιασμού θα αγγίξει το ορόσημο του 70%. Στον τομέα της οικονομίας γίνεται κατανοητό ότι έρχονται καλύτερες μέρες και η εμπιστοσύνη κυμαίνεται σε υψηλά επίπεδα, οδηγώντας σε διψήφια ποσοστά ανάπτυξης της οικονομικής δραστηριότητας στα τελευταία τρία τρίμηνα του έτους.*

*Κατά το πρώτο εξάμηνο του έτους και παρά τους περιορισμούς που επιβλήθηκαν στις μετακινήσεις στο μεγαλύτερο μέρος του, καταφέραμε να επιτύχουμε ισχυρά κέρδη μετά από φόρους από συνεχιζόμενες δραστηριότητες ύψους €622 εκατ., αντανακλώντας την ανάκαμψη σε όλους τους βασικούς τομείς κερδοφορίας της Τράπεζας, καθώς και τα ισχυρά κέρδη από χρηματοοικονομικές πράξεις. Χαρακτηριστικά, ο δείκτης κόστους προς οργανικά έσοδα μειώθηκε σε 51% το Β’ τρίμηνο 2021, ενώ τα καθαρά έσοδα από προμήθειες σημείωσαν αύξηση κατά 10% σε ετήσια βάση. Το σημαντικότερο είναι ότι, εξαιρώντας τα κέρδη από χρηματοοικονομικές πράξεις και μετά από προβλέψεις, τα οργανικά κέρδη του Ομίλου εκτοξεύθηκαν κατά 58% σε ετήσια βάση, στα €208 εκατ. το Α’ εξάμηνο 2021, φέρνοντάς μας αισθητά κοντά στην επίτευξη του στόχου μας για επαναλαμβανόμενα ετήσια κέρδη ύψους €0,5 δισ., ήτοι απόδοση Ιδίων Κεφαλαίων της τάξεως του 9% περίπου για το επόμενο έτος.*

*Από πλευράς ποιότητας δανειακού χαρτοφυλακίου, η έκθεσή μας σε Μη Εξυπηρετούμενα Ανοίγματα στην Ελλάδα μειώθηκε περαιτέρω στα €4,0 δισ., ήτοι 12,8%, με τον δείκτη κάλυψης Μη Εξυπηρετούμενων Ανοιγμάτων από σωρευμένες προβλέψεις να αυξάνεται περαιτέρω σε ποσοστό 66,4%. Ο ρυθμός δημιουργίας νέων Μη Εξυπηρετούμενων Ανοιγμάτων παρέμεινε αρνητικός, συντελώντας στη συνολική οργανική μείωση των Μη Εξυπηρετούμενων Ανοιγμάτων κατά €0,2 δισ. στο Α’ εξάμηνο 2021, παρά τη λήξη όλων των προγραμμάτων διευκόλυνσης καταβολής οφειλών στο τέλος του 2020. Πράγματι, η κατάσταση πληρωμών των ενήμερων πελατών που είχαν ενταχθεί στα εν λόγω προγράμματα παραμένει σε πολύ καλά επίπεδα, καθώς μόνο το 3% παρουσιάζει καθυστέρηση πληρωμών άνω των 90 ημερών. Εξίσου σημαντικό είναι ότι μόλις το 1% των ενήμερων πελατών που είχαν ενταχθεί σε προγράμματα διευκόλυνσης καταβολής οφειλών παρουσιάζει μία μικρή καθυστέρηση (άνω των 30 ημερών), εξέλιξη που ξεπερνά κατά πολύ τις προσδοκίες της Τράπεζας. Ως αποτέλεσμα, έχουμε βάσιμες προσδοκίες ότι θα σημειώσουμε καλύτερη επίδοση έναντι του στόχου που έχουμε θέσει για το κόστος πιστωτικού κινδύνου της Τράπεζας.*

*Όσον αφορά την κεφαλαιακή μας επάρκεια, από την αρχή του έτους βελτιώσαμε περαιτέρω την ήδη ισχυρή κεφαλαιακή μας θέση, με τον δείκτη CET1 και τον Συνολικό Δείκτη Κεφαλαιακής Επάρκειας να ανέρχονται σε 16,0% και 17,0% αντίστοιχα. Η κεφαλαιακή μας θέση αναμένεται να ενισχυθεί περαιτέρω κατά 170μ.β. περίπου, μετά την ολοκλήρωση της συναλλαγής Frontier και την πώληση της Εθνικής Ασφαλιστικής.*

*Με το βλέμμα στραμμένο στο μέλλον, τα κονδύλια από τον ευρωπαϊκό μηχανισμό ανάκαμψης και ανθεκτικότητας (RRF) σε συνδυασμό με τις περαιτέρω διαρθρωτικές μεταρρυθμίσεις στη χώρα αναμένεται να οδηγήσουν σε εκτόξευση των επενδύσεων. Αξιοποιώντας το βελτιωμένο λειτουργικό μοντέλο της ΕΤΕ, όπως αναδείχτηκε από το επιτυχημένο Πρόγραμμα Μετασχηματισμού που μόλις ολοκλήρωσε τον τρίτο έτος του, η Εθνική Τράπεζα βρίσκεται σε προνομιακή θέση για να στηρίξει τους πελάτες της σε ένα περιβάλλον υψηλής και βιώσιμης ανάπτυξης, επιτυγχάνοντας έτσι τον στόχο να αναδειχθεί σε Τράπεζα πρώτης επιλογής στην Ελλάδα. Ενόψει αυτών των θετικών προοπτικών, παραμένουμε προσηλωμένοι στην επίτευξη των φιλόδοξων στόχων μας για υψηλή κερδοφορία, μείωση Μη Εξυπηρετούμενων Ανοιγμάτων και κεφαλαιακή επάρκεια, παρέχοντας προστιθέμενη αξία στους πελάτες και τους μετόχους μας.*

*Αθήνα, 5 Αυγούστου 2021*

*Παύλος Μυλωνάς*

*Διευθύνων Σύμβουλος ΕΤΕ*

Κύρια Χρηματοοικονομικά Μεγέθη

**Κατάσταση Αποτελεσμάτων | Όμιλος**

|  |  |  |  |  |  |  |
| --- | --- | --- | --- | --- | --- | --- |
| **€ εκατ.** | **Α‘ εξάμηνο 2021** | **Α‘ εξάμηνο 2020** | ***Δ (%)*** | **Β‘ τρίμηνο 2021** | **Α‘ τρίμηνο 2021** | ***Δ (%)*** |
| Καθαρά έσοδα από τόκους | 591 | 551 | *7%* | 297 | 294 | *1%* |
| Καθαρά έσοδα από προμήθειες | 136 | 123 | *10%* | 69 | 67 | *4%* |
| **Οργανικά έσοδα** | **727** | **674** | ***8%*** | **367** | **361** | ***2%*** |
| Έσοδα από χρηματοοικονομικές πράξεις και λοιπά έσοδα1 | 449 | 786 | *-43%* | (42) | 491 | *--* |
| **Καθαρά λειτουργικά έσοδα** | **1.176** | **1.460** | ***-19%*** | **325** | **852** | ***-62%*** |
| Λειτουργικές δαπάνες | (373) | (406) | *-8%* | (185) | (189) | *-2%* |
| **Οργανικά κέρδη / (ζημίες) προ προβλέψεων** | **354** | **268** | ***32%*** | **182** | **172** | ***6%*** |
| **Κέρδη / (ζημίες) προ προβλέψεων** | **803** | **1.054** | ***-24%*** | **140** | **663** | ***-79%*** |
| Προβλέψεις για επισφαλή δάνεια | (147) | (562) | *-74%* | (70) | (77) | *-9%* |
| **Λειτουργικά κέρδη / (ζημίες)** | **656** | **492** | ***34%*** | **70** | **586** | ***-88%*** |
| **Οργανικά κέρδη / (ζημίες)2** | **208** | **132** | ***58%*** | **112** | **95** | ***18%*** |
| Λοιπές προβλέψεις / αντιλογισμός προβλέψεων | (29) | (19) | *52%* | (23) | (6) | *>100%* |
| **Κέρδη / (ζημίες) προ φόρων** | **627** | **472** | ***33%*** | **47** | **581** | ***-92%*** |
| Φόροι | (5) | (8) | *-36%* | (2) | (3) | *-25%* |
| **Κέρδη / (ζημίες) μετά από φόρους (συνεχ/μενες δραστ/τητες)** | **622** | **465** | ***34%*** | **45** | **578** | ***-92%*** |
| Διακοπείσες δραστηριότητες, δικαιώματα μειοψηφίας και λοιπά | (47) | (105) | *-55%* | (27) | (21) | *30%* |
| **Κέρδη / (ζημίες) μετά από φόρους περιόδου** | **575** | **360** | ***60%*** | **18** | **557** | ***-97%*** |

1 Περιλαμβάνουν μη επαναλαμβανόμενα κέρδη σχετιζόμενα με συναλλαγές χρεογράφων (κυρίως ΟΕΔ) συνολικού ύψους €0.3 δισ. περίπου το A’ εξάμηνο 2021 και €0.8 δισ. περίπου το A’ εξάμηνο 2020 / 2 Εξαιρούν τα έσοδα από χρηματοοικονομικές πράξεις και λοιπά έσοδα, καθώς και τις προβλέψεις σχετιζόμενες με την πανδημία του κορωνοϊού (€0,4 δισ. περίπου) το Α’ εξάμηνο 2020

**Κατάσταση Χρηματοοικονομικής Θέσης1 | Όμιλος**

|  |  |  |  |  |  |  |
| --- | --- | --- | --- | --- | --- | --- |
| **€ εκατ.** | **Β‘ τρίμηνο 2021** | **Α‘ τρίμηνο 2021** | **Δ‘ τρίμηνο 2020** | **Γ‘ τρίμηνο 2020** | **Β‘ τρίμηνο 2020** | **Α‘ τρίμηνο 2020** |
| **Σύνολο Ενεργητικού** | **81.148** | **78.326** | **77.485** | **74.536** | **74.160** | **69.168** |
| Δάνεια (προ προβλέψεων) | 32.610 | 29.525 | 29.515 | 35.014 | 34.755 | 34.917 |
| Σωρευμένες προβλέψεις | (2.667) | (2.684) | (2.707) | (5.727) | (5.864) | (5.961) |
| **Δάνεια (μετά από προβλέψεις)** | **29.942** | **26.841** | **26.807** | **29.287** | **28.891** | **28.955** |
| **Εξυπηρετούμενα δάνεια** | **25.483** | **25.267** | **25.091** | **24.764** | **24.346** | **24.148** |
| Χαρτοφυλάκιο επενδύσεων2 | 16.053 | 16.833 | 15.596 | 14.907 | 15.276 | 11.586 |
| **Καταθέσεις** | **51.054** | **48.150** | **48.504** | **45.218** | **44.763** | **45.463** |
| **Ίδια κεφάλαια** | **5.490** | **5.477** | **5.059** | **5.426** | **5.314** | **5.140** |
| Ενσώματα Ίδια κεφάλαια | 5.192 | 5.193 | 4.777 | 5.175 | 5.078 | 4.926 |

1 Η Κατάσταση Χρηματοοικονομικής Θέσης του Ομίλου έχει αναπροσαρμοστεί για τις αποεπενδύσεις της ΕΤΕ σε Κύπρο, Ρουμανία, καθώς και Εθνική Ασφαλιστική, οι οποίες έχουν ταξινομηθεί ως μη κυκλοφορούντα περιουσιακά στοιχεία προοριζόμενα προς πώληση και υποχρεώσεις σχετιζόμενες με μη κυκλοφορούντα περιουσιακά στοιχεία προοριζόμενα προς πώληση / 2 Περιλαμβάνει το χαρτοφυλάκιο επενδύσεων και τα χρηματοοικονομικά περιουσιακή στοιχεία στην εύλογη αξία μέσω αποτελεσμάτων

**Κύριοι Δείκτες | Όμιλος**

|  |  |  |  |  |  |  |
| --- | --- | --- | --- | --- | --- | --- |
|  | **Β‘ τρίμηνο 2021** | **Α‘ τρίμηνο 2021** | **Δ‘ τρίμηνο 2020** | **Γ‘ τρίμηνο 2020** | **Β‘ τρίμηνο 2020** | **Α‘ τρίμηνο 2020** |
| **Ρευστότητα** |  |  |  |  |  |  |
| Δάνεια (μετά από προβλέψεις) προς καταθέσεις | 53% | 56% | 55% | 65% | 65% | 64% |
| Δείκτης Κάλυψης Ρευστότητας (LCR) | 259% | 250% | 232% | 196% | 216% | 171% |
| **Κερδοφορία** |  |  |  |  |  |  |
| Καθαρό επιτοκιακό περιθώριο1 (μ.β.) | 212 | 212 | 228 | 222 | 216 | 236 |
| Δείκτης κόστους προς οργανικά έσοδα | 50% | 52% | 55% | 54% | 60% | 60% |
| Περιθώριο οργανικών κερδών προ προβλέψεων (μ.β.) | 271 | 256 | 244 | 236 | 181 | 188 |
| Κόστος πιστωτικού κινδύνου (μ.β.) | 104 | 114 | 242 | 104 | 95 | 239 |
| Περιθώριο οργανικού κέρδους2 (μ.β.) | 167 | 142 | 137 | 133 | 90 | 92 |
| **Ποιότητα δανειακού χαρτοφυλακίου** |  |  |  |  |  |  |
| Δείκτης Μη Εξυπηρετούμενων Ανοιγμάτων | 12,7%3 | 13,1%3 | 13,6%3 | 29,3% | 29,9% | 30,8% |
| Δείκτης κάλυψης Μη Εξυπηρετούμενων Ανοιγμάτων | 66,8% | 65,2% | 63,3% | 56,7% | 57,2% | 56,2% |
| **Κεφαλαιακή επάρκεια** |  |  |  |  |  |  |
| Δείκτης CET1 | 16,0%4 | 16,1%4 | 15,7% | 15,9%4 | 15,9%4 | 15,5%4 |
| Δείκτης CET1FL | 13,8%4 | 14,0%4 | 12,8% | 13,0%4 | 13,0%4 | 12,6%4 |
| Σταθμισμένα στοιχεία ενεργητικού (€ δισ.) | 36,7 | 36,6 | 36,6 | 36,2 | 36,1 | 36,9 |

1 To καθαρό επιτοκιακό περιθώριο υπολογίζεται επί του μηνιαίου μέσου όρου τοκοφόρων στοιχείων του Ενεργητικού / 2 Το περιθώριο οργανικού κέρδους εξαιρεί τα έσοδα από χρηματοοικονομικές πράξεις και λοιπά έσοδα και τις προβλέψεις σχετιζόμενες με τη συναλλαγή Frontier (€0,4 δισ.) το Δ’ τρίμηνο 2020 και την πανδημία του κορωνοϊού (€0,4 δισ.) το Α’ τρίμηνο 2020 / 3 Περιλαμβάνει τα ομόλογα υψηλής διαβάθμισης ύψους περίπου €3,0 δισ. της συναλλαγής Frontier / 4 Περιλαμβάνονται τα κέρδη της περιόδου

**Κατάσταση Αποτελεσμάτων | Ελλάδα**

|  |  |  |  |  |  |  |
| --- | --- | --- | --- | --- | --- | --- |
| **€ εκατ.** | **Α‘ εξάμηνο 2021** | **Α‘ εξάμηνο 2020** | ***Δ (%)*** | **Β‘ τρίμηνο 2021** | **Α‘ τρίμηνο 2021** | ***Δ (%)*** |
| Καθαρά έσοδα από τόκους | 562 | 521 | *8%* | 283 | 280 | *1%* |
| Καθαρά έσοδα από προμήθειες | 130 | 118 | *10%* | 66 | 64 | *4%* |
| **Οργανικά έσοδα** | **692** | **639** | ***8%*** | **349** | **343** | ***2%*** |
| Έσοδα από χρηματοοικονομικές πράξεις και λοιπά έσοδα1 | 448 | 784 | *-43%* | (42) | 491 | *--* |
| **Καθαρά λειτουργικά έσοδα** | **1.140** | **1.423** | ***-20%*** | **306** | **834** | ***-63%*** |
| Λειτουργικές δαπάνες | (353) | (383) | *-8%* | (174) | (179) | *-3%* |
| **Οργανικά κέρδη / (ζημίες) προ προβλέψεων** | **339** | **256** | ***32%*** | **175** | **164** | ***6%*** |
| **Κέρδη / (ζημίες) προ προβλέψεων** | **787** | **1,040** | ***-24%*** | **132** | **655** | ***-80%*** |
| Προβλέψεις για επισφαλή δάνεια | (145) | (561) | *-74%* | (70) | (75) | *-7%* |
| **Λειτουργικά κέρδη / (ζημίες)** | **643** | **480** | ***34%*** | **63** | **580** | ***-89%*** |
| **Οργανικά κέρδη / (ζημίες)2** | **195** | **122** | ***60%*** | **105** | **89** | ***18%*** |
| Λοιπές προβλέψεις / αντιλογισμός προβλέψεων | (27) | (20) | *34%* | (21) | (6) | *>100%* |
| **Κέρδη / (ζημίες) προ φόρων** | **616** | **460** | ***34%*** | **42** | **574** | ***-93%*** |
| Φόροι | (2) | (3) | *-29%* | (0) | (2) | *-82%* |
| **Κέρδη / (ζημίες) μετά από φόρους (συνεχ/μενες δραστ/τητες)** | **614** | **457** | ***34%*** | **42** | **572** | ***-93%*** |
| Διακοπείσες δραστηριότητες, δικαιώματα μειοψηφίας και λοιπά | (47) | (99) | *-53%* | (28) | (19) | *44%* |
| **Κέρδη / (ζημίες) μετά από φόρους περιόδου** | **568** | **359** | ***58%*** | **14** | **553** | ***-97%*** |

1 Περιλαμβάνουν μη επαναλαμβανόμενα κέρδη σχετιζόμενα με συναλλαγές χρεογράφων (κυρίως ΟΕΔ) συνολικού ύψους €0.3 δισ. περίπου το A’ εξάμηνο 2021 και €0.8 δισ. περίπου το A’ εξάμηνο 2020 / 2 Εξαιρούν τα έσοδα από χρηματοοικονομικές πράξεις και λοιπά έσοδα, καθώς και τις προβλέψεις σχετιζόμενες με την πανδημία του κορωνοϊού (€0,4 δισ. περίπου) το Α’ εξάμηνο 2020

**Κατάσταση Αποτελεσμάτων | Διεθνείς δραστηριότητες1**

|  |  |  |  |  |  |  |
| --- | --- | --- | --- | --- | --- | --- |
| **€ εκατ.** | **Α‘ εξάμηνο 2021** | **Α‘ εξάμηνο 2020** | ***Δ (%)*** | **Β‘ τρίμηνο 2021** | **Α‘ τρίμηνο 2021** | ***Δ (%)*** |
| Καθαρά έσοδα από τόκους | 29 | 29 | *-2%* | 15 | 14 | *6%* |
| Καθαρά έσοδα από προμήθειες | 6 | 6 | *10%* | 3 | 3 | *-6%* |
| **Οργανικά έσοδα** | **35** | **35** | ***0%*** | **18** | **17** | ***4%*** |
| Έσοδα από χρηματοοικονομικές πράξεις και λοιπά έσοδα | 1 | 2 | *-59%* | 0 | 1 | *-60%* |
| **Καθαρά λειτουργικά έσοδα** | **36** | **37** | ***-2%*** | **18** | **18** | ***2%*** |
| Λειτουργικές δαπάνες | (20) | (24) | *-14%* | (11) | (10) | *8%* |
| **Οργανικά κέρδη / (ζημίες) προ προβλέψεων** | **15** | **12** | ***30%*** | **8** | **8** | ***-1%*** |
| **Κέρδη / (ζημίες) προ προβλέψεων** | **16** | **13** | ***19%*** | **8** | **8** | ***-5%*** |
| Προβλέψεις για επισφαλή δάνεια | (2) | (2) | *40%* | (0) | (2) | *-76%* |
| **Λειτουργικά κέρδη / (ζημίες)** | **14** | **12** | ***16%*** | **7** | **6** | ***14%*** |
| **Οργανικά κέρδη / (ζημίες)** | **13** | **10** | ***29%*** | **7** | **6** | ***20%*** |
| Λοιπές προβλέψεις / αντιλογισμός προβλέψεων | (3) | 1 | *--* | (3) | - | *--* |
| **Κέρδη / (ζημίες) προ φόρων** | **11** | **13** | ***-10%*** | **5** | **6** | ***-25%*** |
| Φόροι | (3) | (5) | *-40%* | (2) | (1) | *64%* |
| **Κέρδη / (ζημίες) μετά από φόρους (συνεχ/μενες δραστ/τητες)** | **8** | **8** | ***8%*** | **3** | **5** | ***-43%*** |
| Διακοπείσες δραστηριότητες, δικαιώματα μειοψηφίας και λοιπά | (1) | (6) | *-89%* | 1 | (1) | *--* |
| **Κέρδη / (ζημίες) μετά από φόρους περιόδου** | **8** | **2** | ***>100%*** | **4** | **4** | ***-3%*** |

1Οι διεθνείς (συνεχιζόμενες) δραστηριότητες περιλαμβάνουν τις δραστηριότητες του Ομίλου στη Βόρεια Μακεδονία (Stopanska Banka), Μάλτα (NBG Malta) και Αίγυπτο (ETE Αιγύπτου)

Κερδοφορία

Ελλάδα

Τα **κέρδη μετά από φόρους από συνεχιζόμενες δραστηριότητες** αυξήθηκαν κατά 34,3% σε ετήσια βάση, σε €614 εκατ. το Α΄ εξάμηνο 2021. Η ενίσχυση της κερδοφορίας μας αντανακλά τη βελτίωση των οργανικών εσόδων, τα ισχυρά κέρδη από χρηματοοικονομικές πράξεις, επωφελούμενα από την ανταλλαγή και πώληση κυρίως Ομολόγων Ελληνικού Δημοσίου (ΟΕΔ), καθώς και τη σημαντική αποκλιμάκωση των λειτουργικών εξόδων. Εξαιρώντας τα κέρδη από χρηματοοικονομικές πράξεις και λοιπά έσοδα, καθώς και τις μη επαναλαμβανόμενες προβλέψεις σε σχέση με την πανδημία του κορωνοϊού ύψους €0,4 δισ. το Α΄ εξάμηνο 2020, τα οργανικά κέρδη ενισχύθηκαν σημαντικά κατά 60,0% σε ετήσια βάση, σε €195 εκατ..

Τα **καθαρά έσοδα από τόκους** αυξήθηκαν κατά 7,9% σε ετήσια βάση, στα €562 εκατ. το Α΄ εξάμηνο 2021, αντανακλώντας το όφελος από το χαμηλότερο κόστος χρηματοδότησης, ως αποτέλεσμα της αυξημένης συμμετοχής της ΕΤΕ στο Πρόγραμμα Συναλλαγών Μακροχρόνιας Αναχρηματοδότησης (TLTRO III) της ΕΚΤ, καθώς και της ανατιμολόγησης των καταθέσεων προθεσμίας κατά 10μ.β. από την αρχή του έτους. Τα εξυπηρετούμενα δάνεια στην Ελλάδα συνέχισαν την ανοδική τους πορεία (+€1,2 δισ. σε ετήσια βάση), καθώς διατηρείται η δυναμική στις εκταμιεύσεις δανείων Εταιρικής Τραπεζικής και η παραγωγή νέων δανείων Λιανικής Τραπεζικής αρχίζει να ανακάμπτει (>2,5 φορές ετησίως), αν και από χαμηλή βάση. Σε σχέση με το Α’ τρίμηνο 2021, τα καθαρά έσοδα από τόκους σημείωσαν αύξηση κατά 1,0% σε τριμηνιαία βάση, ως αποτέλεσμα της περαιτέρω αποκλιμάκωσης του κόστους χρηματοδότησης της Τράπεζας. Το **καθαρό επιτοκιακό περιθώριο** παρέμεινε σχεδόν αμετάβλητο σε τριμηνιαία βάση, στις 209μ.β. το Β’ τρίμηνο 2021.

Τα **καθαρά έσοδα από προμήθειες** διαμορφώθηκαν σε €130 εκατ. το Α΄ εξάμηνο 2021, ενισχυμένα κατά 10,2% σε ετήσια βάση, ως αποτέλεσμα της σημαντικής αύξησης των προμηθειών από τα ψηφιακά κανάλια (+22,3% σε ετήσια βάση) και τις υπηρεσίες διαμεσολάβησης (+10,9% σε ετήσια βάση), καθώς και της εντυπωσιακής ενίσχυσης των προμηθειών από δάνεια Εταιρικής Τραπεζικής (+59,0% σε ετήσια βάση). Σε επίπεδο τριμήνου, τα καθαρά έσοδα από προμήθειες ανήλθαν κατά 4,1% σε τριμηνιαία βάση, αντανακλώντας τις ισχυρές χορηγήσεις επιχειρηματικών δανείων.

Τα **κέρδη από χρηματοοικονομικές πράξεις** **και λοιπά έσοδα** διαμορφώθηκαν σε €448 εκατ. το Α’ εξάμηνο 2021, επωφελούμενα από μη επαναλαμβανόμενα κέρδη σχετιζόμενα με την ανταλλαγή υφιστάμενων ΟΕΔ ύψους €209 εκατ., καθώς και την πώληση χρεογράφων (κυρίως ΟΕΔ) και το κλείσιμο θέσεων σε παράγωγα προϊόντα συνολικού ύψους €286 εκατ..

Οι **λειτουργικές δαπάνες** μειώθηκαν κατά 7,8% σε ετήσια βάση, σε €353 εκατ. το Α’ εξάμηνο 2021, ως αποτέλεσμα της εντυπωσιακής μείωσης των δαπανών προσωπικού (-15,2% σε ετήσια βάση). Η τελευταία αποτυπώνει το όφελος των Προγραμμάτων Εθελουσίας Εξόδου Προσωπικού του 2019 και του 2020 που οδήγησαν στη σταδιακή μείωση του αριθμού των εργαζομένων της Τράπεζας κατά 900 περίπου άτομα εντός του 2020 και κατά επιπλέον 200 περίπου άτομα εντός του Α’ εξαμήνου 2021.

Οι **προβλέψεις για επισφαλείς απαιτήσεις** διαμορφώθηκαν σε €70 εκατ. το Β’ τρίμηνο 2021 (109μ.β. επί του μέσου όρου δανείων μετά από προβλέψεις) έναντι €75 εκατ. το Α’ τρίμηνο 2021. Το Α’ εξάμηνο 2021, οι προβλέψεις για επισφαλείς απαιτήσεις ανήλθαν σε €145 εκατ., ήτοι 113μ.β. επί του μέσου όρου δανείων μετά από προβλέψεις.

Διεθνείς δραστηριότητες:[[1]](#footnote-1)

Στις διεθνείς δραστηριότητες1, ο Όμιλος παρουσίασε **κέρδη μετά από φόρους από συνεχιζόμενες δραστηριότητες** ύψους €8 εκατ. το Α’ εξάμηνο 2021, ενισχυμένα κατά 7,8% σε σχέση με το Α’ εξάμηνο 2020, αντανακλώντας τη μείωση των λειτουργικών δαπανών (-14,4% σε ετήσια βάση) και των φόρων.

Ποιότητα Δανειακού Χαρτοφυλακίου

Η **μείωση των ΜΕΑ** διατηρήθηκε κατά το Β’ τρίμηνο 2021, με τα ΜΕΑ στην Ελλάδα να μειώνονται κατά €0,1 δισ. σε σχέση με το προηγούμενο τρίμηνο, σε €4,0 δισ., αντανακλώντας οργανικές ενέργειες. Η συνολική οργανική μείωση ΜΕΑ στην Ελλάδα διαμορφώθηκε σε €0,2 δισ. το Α’ εξάμηνο 2021 έναντι του στόχου που έχει θέσει η Τράπεζα για σωρευτική οργανική μείωση ΜΕΑ ύψους €0,8 δισ. το 2021-2022.

Η κατάσταση πληρωμών των ενήμερων πελατών που είχαν ενταχθεί σε προγράμματα διευκόλυνσης καταβολής οφειλών συνεχίζει να ξεπερνά τις προσδοκίες της Τράπεζας, καθώς μόνο το 3% βρίσκεται σε καθεστώς αθέτησης πληρωμών (άνω των 90 ημερών) τον Ιούλιο 2021, ενώ μόλις το 1% παρουσιάζει μικρή καθυστέρηση (άνω των 30 ημερών). Επιπλέον, το 60% περίπου των εν λόγω πελατών είναι χαμηλού ρίσκου και δεν έχει ζητήσει περαιτέρω διευκολύνσεις πληρωμών μετά τη λήξη των προγραμμάτων διευκόλυνσης καταβολής οφειλών.

Ο **δείκτης ΜΕΑ** στην Ελλάδα μειώθηκε κατά περίπου 50μ.β. σε τριμηνιαία βάση, σε 12,8%[[2]](#footnote-2) το Β’ τρίμηνο 2021. Ο **δείκτης κάλυψης ΜΕΑ** από σωρευμένες προβλέψεις ανήλθε σε 66,4% από 64,8% το προηγούμενο τρίμηνο. Στις διεθνείς δραστηριότητες1, ο δείκτης ΜΕΑ διαμορφώθηκε σε 8,5% το Β’ τρίμηνο 2021, με τον αντίστοιχο δείκτη κάλυψης από σωρευμένες προβλέψεις να ανέρχεται σε 78,8%.

|  |  |
| --- | --- |
| **Δείκτες2 και ποσοστά κάλυψης δανείων σε καθυστέρηση >90 ημερών (Ελλάδα) | Β’ τρίμηνο 2021** | **Δείκτες2 και ποσοστά κάλυψης (Ελλάδα)** **| Β’ τρίμηνο 2021** |

**Μεταβολή ΜΕΑ (€ δισ.) | Ελλάδα**

Μείωση ύψους €0,3 δισ. από την αρχή του έτους και €6.3 δισ. σε σχέση με το Β’ τρίμηνο 2020

-€6,5 δισ. σε ετήσια βάση

|  |  |
| --- | --- |
| **Γέφυρα μεταξύ δανείων σε καθυστέρηση >90 ημερών και ΜΕΑ (€ δισ., Ελλάδα) | Β’ τρίμηνο 2021** | **Ρυθμισμένα δάνεια (€ δισ., Ελλάδα)** **| Β’ τρίμηνο 2021**  **4,4** |

Κεφαλαιακή Επάρκεια

O **δείκτης CET1** διαμορφώθηκε σε 16,0%[[3]](#footnote-3), ενισχυμένος κατά 30μ.β. από την αρχή του έτους, αντανακλώντας την κερδοφορία της περιόδου. Με πλήρη επίδραση του ΔΠΧΑ 9, ο δείκτης CET1 FL διαμορφώθηκε σε 13,8%, επίσης αυξημένος κατά περίπου 100μ.β. από την αρχή του έτους. Ο **Συνολικός Δείκτης Κεφαλαιακής Επάρκειας (CAD)** διαμορφώθηκε σε 17,0%3, υπερβαίνοντας τις κεφαλαιακές απαιτήσεις[[4]](#footnote-4) κατά 600μ.β. περίπου για το 2021. Η ολοκλήρωση της συναλλαγής Frontier και της πώλησης της Εθνικής Ασφαλιστικής θα ενισχύσει τον Συνολικό Δείκτη Κεφαλαιακής Επάρκειας της Τράπεζας κατά περίπου 170μ.β. σε ~18,8%.

**Μεταβολή στους δείκτες κεφαλαιακής επάρκειας το Α’ εξάμηνο 2021**

**Συνολικός Δείκτης Κεφαλαιακής Επάρκειας (CAD)**

CET1 FL: 13,8%

**CAD FL: 14,8%**

**~18,8%**

CET1 FL: 12,8%

Ρευστότητα

Οι **καταθέσεις** του Ομίλου ανήλθαν σε €51,1 δισ. το Β’ τρίμηνο 2021, σημειώνοντας αύξηση κατά 6,0% σε σχέση με το προηγούμενο τρίμηνο. Στην Ελλάδα, οι καταθέσεις ενισχύθηκαν κατά €2,9 δισ. ή 6,3% σε τριμηνιαία βάση και διαμορφώθηκαν σε €49,6 δισ., αποτελώντας σχεδόν το 80% των συνολικών πηγών χρηματοδότησης της Τράπεζας. Ταυτόχρονα, το κόστος καταθέσεων συνέχισε να μειώνεται και διαμορφώθηκε στις 7μ.β. το Β’ τρίμηνο 2021. Οι καταθέσεις στις διεθνείς δραστηριότητες[[5]](#footnote-5) διαμορφώθηκαν σε €1,5 δισ., αμετάβλητες σε τριμηνιαία βάση. Σε σχέση με το Α’ εξάμηνο 2020, οι καταθέσεις του Ομίλου ενισχύθηκαν κατά 14,1% σε ετήσια βάση, αντανακλώντας τις εισροές καταθέσεων ύψους €6,3 δισ. στην Ελλάδα.

Ο **δείκτης Δανείων προς Καταθέσεις** το Β’ τρίμηνο 2021 διαμορφώθηκε σε 51,7% στην Ελλάδα και σε 52,8% σε επίπεδο Ομίλου, ενώ οι **δείκτες Κάλυψης Ρευστότητας (LCR)** και **Καθαρής Σταθερής Χρηματοδότησης (NSFR)** υπερβαίνουν κατά πολύ το ελάχιστο εποπτικό όριο του 100%.

Η συμμετοχή της ΕΤΕ στο **Πρόγραμμα Συναλλαγών Μακροχρόνιας Αναχρηματοδότησης (TLTRO/LTRO)** διατηρήθηκε στα €11,6 δισ. το Β’ τρίμηνο 2021. Οι ευνοϊκοί όροι χρηματοδότησης του προγράμματος TLTRO III, σε συνδυασμό με την ανατιμολόγηση των καταθέσεων προθεσμίας κατά 28μ.β. σε ετήσια βάση, στις 13μ.β το Β’ τρίμηνο 2021 (νέα παραγωγή στις 8μ.β.), είχαν ως αποτέλεσμα τη σημαντική βελτίωση του κόστους χρηματοδότησης της Τράπεζας, το οποίο έφτασε σε μηδενικά σχεδόν επίπεδα το Β’ τρίμηνο 2021 (1μ.β.) έναντι 19μ.β. το Β’ τρίμηνο 2020, ενισχύοντας έτσι τα καθαρά έσοδα από τόκους και το καθαρό επιτοκιακό περιθώριο.

**Χρηματοδότηση από το Ευρωσύστημα (€ δισ.)** **Μεταβολή καταθέσεων (€ δισ.) | Ελλάδα**

Δείκτης LCR: 259%

Xρηματοδότηση μέσω συμφωνιών επαναγοράς (repos, net): -€2,5 δισ.

**EKT**

**Εγχώριες ροές καταθέσεων (€ δισ.)**

Όψεως & Ταμιευτηρίου: +€3,4 δισ..

Προθεσμίας: -€0,5 δισ.

*εκ των οποίων*:

Ιδιώτες (premium & mass): +€1.0 δισ.

Επιχειρήσεις: +€1.9 δισ.

**+€14,1 δισ.**

**-€10,6 δισ.**

Ορισμός των Χρηματοοικονομικών Στοιχείων και των Δεικτών που Χρησιμοποιήθηκαν

To παρόν Δελτίο Τύπου των Αποτελεσμάτων του B’ τριμήνου 2021 περιλαμβάνει χρηματοοικονομικές αναφορές και μεγέθη όπως προέρχονται από τις χρηματοοικονομικές καταστάσεις του Ομίλου και της Τράπεζας για την περίοδο που έληξε 30 Ιουνίου 2021 και τη χρήση που έληξε 31 Δεκεμβρίου 2020, οι οποίες έχουν συνταχθεί με βάση το Διεθνές Λογιστικό Πρότυπο 34 («Ενδιάμεσες Οικονομικές Καταστάσεις») και με τα Διεθνή Πρότυπα Χρηματοοικονομικής Αναφοράς («ΔΠΧΑ»), όπως αυτά έχουν υιοθετηθεί από την Ευρωπαϊκή Ένωση («ΕΕ»). Επίσης, περιλαμβάνει χρηματοοικονομικές πληροφορίες οι οποίες αντλούνται από την κανονική ροή των συστημάτων χρηματοοικονομικής και διοικητικής πληροφόρησης, όπως αυτές κατηγοριοποιούνται σε ξένες και εγχώριες δραστηριότητες βάσει της χώρας προέλευσης των χρηματοοικονομικών καταστάσεων των εταιρειών του Ομίλου.

Επιπρόσθετα, περιλαμβάνει αναφορές σε συγκεκριμένα μεγέθη τα οποία δεν ορίζονται από τα ΔΠΧΑ, και συγκεκριμένα αναφέρονται σε «κέρδη / (ζημίες) προ προβλέψεων», «καθαρό επιτοκιακό περιθώριο» και άλλα, όπως διατυπώνονται ανωτέρω. Αυτά είναι εκτός πλαισίου ΔΠΧΑ χρηματοοικονομικά μεγέθη. Ένα μη οριζόμενο από τα ΔΠΧΑ κονδύλι μετρά την ιστορική ή μελλοντική χρηματοοικονομική επίδοση, χρηματοοικονομική θέση ή τις ταμιακές ροές, και περιλαμβάνει ή εξαιρεί ποσά τα οποία δεν προβλέπονται από τα ΔΠΧΑ. Ο Όμιλος πιστεύει ότι τα μη οριζόμενα από τα ΔΠΧΑ κονδύλια παρουσιάζουν μια πιο ουσιαστική ανάλυση της χρηματοοικονομικής του κατάστασης και των αποτελεσμάτων των εργασιών του. Ωστόσο, τα μη οριζόμενα από τα ΔΠΧΑ κονδύλια δεν αποτελούν υποκατάστατο των ΔΠΧΑ.

|  |  |  |
| --- | --- | --- |
| **Ονομασία** | **Συντομ/φία** | **Ορισμός** |
| Αποσβέσεις | -- | Αποσβέσεις και προβλέψεις απομείωσης αξίας ακινήτων επενδύσεων, ενσώματων παγίων συμπεριλαμβανομένων των δικαιωμάτων χρήσης, λογισμικού και λοιπών άυλων περιουσιακών στοιχείων |
| Γενικά Διοικητικά Έξοδα | -- | Γενικά διοικητικά και λοιπά λειτουργικά έξοδα |
| Δάνεια μετά από Προβλέψεις | -- | Δάνεια και απαιτήσεις κατά πελατών |
| Δάνεια προ Προβλέψεων | -- | Δάνεια και απαιτήσεις κατά πελατών σε αποσβεσμένο κόστος προ πρόβλεψης ΑΠΖ δανείων και απαιτήσεων κατά πελατών σε αποσβεσμένο κόστος, πλέον δανείων και απαιτήσεων κατά πελατών επιμετρούμενων υποχρεωτικά σε ΕΑΜΑ |
| Δείκτης Δάνεια προς Καταθέσεις | -- | Δάνεια μετά από προβλέψεις προς καταθέσεις, τέλος χρήσης / περιόδου, εξαιρουμένης της σύντομης συμφωνίας αγοράς & επαναπώλησης ύψους €3.0 δισ. την 30 Ιουνίου 2021 |
| Δείκτης Δανείων σε Καθυστέρηση +90 Ημερών / Μη Εξυπηρετούμενων Δανείων | -- | Δάνεια προ προβλέψεων σε καθυστέρηση άνω των 90 ημερών σε αναπόσβεστη αξία προς δάνεια προ προβλέψεων, τέλος χρήσης / περιόδου, εξαιρουμένης της σύντομης συμφωνίας αγοράς & επαναπώλησης ύψους €3.0 δισ. την 30 Ιουνίου 2021 |
| Δείκτης Καθαρής Σταθερής Χρηματοδότησης | Δείκτης NSFR | Ο Δείκτης Καθαρής Σταθερής Χρηματοδότησης αναφέρεται στο ποσό των υποχρεώσεων και του κεφαλαίου που αναμένεται να διατηρείται στον χρονικό ορίζοντα που έχει οριστεί από το NSFR προς του ποσού της σταθερής χρηματοδότησης που πρέπει να διανεμηθεί στα διάφορα περιουσιακά στοιχεία ανάλογα με τα χαρακτηριστικά ρευστότητας και τις υπολειπόμενες διάρκειες τους |
| Δείκτης Κάλυψης Δανείων σε Καθυστέρηση +90 Ημερών | -- | Σωρευμένες προβλέψεις προς δάνεια προ προβλέψεων σε καθυστέρηση άνω των 90 ημερών, εξαιρουμένων των υποχρεωτικά ταξινομούμενων στην εύλογη αξία μέσω αποτελεσμάτων δανείων, τέλος χρήσης/περιόδου |
| Δείκτης Κάλυψης Μη Εξυπηρετούμενων Ανοιγμάτων | Δείκτης κάλυψης ΜΕΑ | Σωρευμένες προβλέψεις προς Μη Εξυπηρετούμενα Ανοίγματα, εξαιρουμένων των υποχρεωτικά ταξινομούμενων στην εύλογη αξία μέσω αποτελεσμάτων δανείων, τέλος χρήσης / περιόδου |
| Δείκτης Κάλυψης Ρευστότητας (Liquidity Coverage Ratio) | Δείκτης LCR | Ο Δείκτης Κάλυψης Ρευστότητας ισούται με τον δείκτη του αποθέματος ασφαλείας ρευστότητας του πιστωτικού ιδρύματος προς τις καθαρές εκροές ρευστότητάς του κατά τη διάρκεια μιας περιόδου ακραίων συνθηκών 30 ημερολογιακών ημερών, σύμφωνα με τον Κανονισμό (ΕΕ) 2015/61 |
| Δείκτης Κόστους προς Λειτουργικά Έσοδα | -- | Λειτουργικά έξοδα προς καθαρά λειτουργικά έσοδα |
| Δείκτης Κόστους προς Οργανικά Έσοδα | -- | Λειτουργικά έξοδα προς οργανικά έσοδα |
| Δείκτης κεφαλαίου κοινών μετοχών κατηγορίας 1 («Common Equity Tier 1», «CET1») 1 | Δείκτης CET1 | Μέσα κεφαλαίου κοινών μετοχών κατηγορίας 1, με εφαρμογή των διατάξεων του Κανονισμού (EU) 575/2013 και των εποπτικών μεταβατικών ρυθμίσεων για την επίδραση του ΔΠΧΑ 9, αναφορικά με τα σταθμισμένα στοιχεία Ενεργητικού |
| Δείκτης Κεφαλαίου Κοινών Μετοχών Κατηγορίας 1 με πλήρη εφαρμογή του ΔΠΧΑ9 (“CET1 fully loaded”) | Δείκτης CET1 FL | Μέσα κεφαλαίου κοινών μετοχών κατηγορίας 1, με εφαρμογή των διατάξεων του Κανονισμού (EU) 575/2013, χωρίς την εφαρμογή των εποπτικών μεταβατικών ρυθμίσεων για την επίδραση του ΔΠΧΑ 9, αναφορικά με τα σταθμισμένα στοιχεία Ενεργητικού |
| Δείκτης Μη Εξυπηρετούμενων Ανοιγμάτων | Δείκτης ΜΕΑ | Μη Εξυπηρετούμενα Ανοίγματα προς δάνεια προ προβλέψεων, τέλος χρήσης / περιόδου, εξαιρουμένης της σύντομης συμφωνίας αγοράς & επαναπώλησης ύψους €3.0 δισ. την 30 Ιουνίου 2021 |
| Διακοπείσες δραστηριότητες, δικαιώματα μειοψηφίας και λοιπά |  | Περιλαμβάνουν τα κέρδη μετά από φόρους από διακοπείσες δραστηριότητες, τα κέρδη περιόδου αναλογούντα σε μετόχους μη ελεγχουσών συμμετοχών, καθώς και την ασφαλιστική εισφορά για τον ΛΕΠΕΤΕ στο e-ΕΦΚΑ, κόστη Εθελουσίας Εξόδου Προσωπικού και αναδιάρθρωσης, καθώς και λοιπές μη επαναλαμβανόμενες δαπάνες |
| Ενσώματα Ίδια Κεφάλαια | -- | Ίδια κεφάλαια μετόχων Τράπεζας μείον υπεραξία επιχειρήσεων, λογισμικό και λοιπά άυλα |
| Εξυπηρετούμενα Ανοίγματα | -- | Δάνεια προ προβλέψεων μείον Μη Εξυπηρετούμενα Ανοίγματα, εξαιρουμένης της σύντομης συμφωνίας αγοράς & επαναπώλησης ύψους €3.0 δισ. την 30 Ιουνίου 2021 |
| Έσοδα ή κέρδη (έξοδα ή ζημίες) από Χρηματ/κες Πράξεις & Λοιπά Έσοδα (Έξοδα) / Μη Οργανικά Έσοδα | -- | Αποτελέσματα χρηματοοικονομικών πράξεων & τίτλων επενδυτικού χαρτοφυλακίου {«έσοδα ή κέρδη (έξοδα ή ζημίες) από χρηματοοικονομικές πράξεις»)+ καθαρά λοιπά έσοδα / (έξοδα) {«λοιπά έσοδα (έξοδα)»} |
| Ίδια Κεφάλαια | -- | Ίδια κεφάλαια μετόχων Τράπεζας |
| Ισολογισμός | -- | Κατάσταση χρηματοοικονομικής θέσης |
| Καθαρό Επιτοκιακό Περιθώριο | -- | Καθαρά έσοδα από τόκους προς το μέσο όρο των τοκοφόρων στοιχείων ενεργητικού (ο μέσος όρος των τοκοφόρων στοιχείων του ενεργητικού υπολογίζεται ως το άθροισμα των υπολοίπων των τοκοφόρων στοιχείων του ενεργητικού στο τέλος του προηγούμενου έτους και στο τέλος του έτους αναφοράς καθώς και των ενδιάμεσων τριμήνων, δια τον αριθμό των περιόδων (πέντε περίοδοι) για τις ετήσιες χρήσεις). Σε επίπεδο τριμήνου, το καθαρό επιτοκιακό περιθώριο υπολογίζεται επί του μηνιαίου μέσου όρου των τοκοφόρων στοιχείων ενεργητικού |
| Καθαρό Επιτοκιακό Περιθώριο Προσαρμοσμένο στον Κίνδυνο |  | Καθαρό επιτοκιακό περιθώριο μείον το κόστος πιστωτικού κινδύνου |
| Καταθέσεις | -- | Υποχρεώσεις προς πελάτες |
| Κέρδη / (ζημίες) από συνεχιζόμενες δραστηριότητες | -- | Κέρδη / (ζημίες) από συνεχιζόμενες δραστηριότητες, εξαιρουμένης της ασφαλιστικής εισφορά για τον ΛΕΠΕΤΕ στον κλάδο Επικουρικής Ασφάλισης του e-ΕΦΚΑ, του κόστους του Προγράμματος Εθελουσίας Προσωπικού, του κόστους αναδιάρθρωσης και λοιπών μη επαναλαμβανόμενων δαπανών. Τα κέρδη / (ζημίες) από συνεχιζόμενες δραστηριότητες εξαιρούν την ασφαλιστική εισφορά για τον ΛΕΠΕΤΕ στο e-ΕΦΚΑ (€18 εκατ.) & κόστη Εθελουσίας Εξόδου Προσωπικού και αναδιάρθρωσης και λοιπές μη επαναλαμβανόμενες δαπάνες συνολικού ποσού €74 εκατ. για το Α’ εξάμηνο 2021, καθώς και την ασφαλιστική εισφορά για τον ΛΕΠΕΤΕ στο e-ΕΦΚΑ (€19 εκατ.) & κόστη Εθελουσίας Εξόδου Προσωπικού και αναδιάρθρωσης και λοιπές μη επαναλαμβανόμενες δαπάνες συνολικού ποσού €99 εκατ. για το Α’ εξάμηνο 2020 |
| Κέρδη προ Προβλέψεων | -- | Καθαρά λειτουργικά έσοδα μείον λειτουργικά έξοδα προ προβλέψεων |
| Κόστος πιστωτικού κινδύνου | -- | Προβλέψεις απομείωσης για ΑΠΖ για το τέλος της χρήσης ή της περιόδου ετησιοποιημένες, προς μέσο όρο δανείων μετά από προβλέψεις |
| Κόστος Χρηματοδότησης | -- | Το σταθμισμένος μέσο κόστος των καταθέσεων, της χρηματοδότησης μέσω Ευρωσυστήματος και συμφωνιών επαναγοράς, καθώς και των καλυμμένων ομολόγων και των τιτλοποιήσεων |
| Λειτουργικά ή Συνολικά Έσοδα |  | Καθαρά λειτουργικά έσοδα |

|  |  |  |
| --- | --- | --- |
| Λειτουργικά ή Συνολικά Έξοδα / Δαπάνες / Κόστη | -- | Δαπάνες προσωπικού + Γενικά διοικητικά έξοδα + Αποσβέσεις, εξαιρουμένης της ασφαλιστικής εισφοράς για τον ΛΕΠΕΤΕ στον κλάδο Επικουρικής Ασφάλισης του e-ΕΦΚΑ και λοιπών μη επαναλαμβανόμενων δαπανών. Ειδικότερα, τα λειτουργικά έξοδα εξαιρούν την ασφαλιστική εισφορά για τον ΛΕΠΕΤΕ στο e-ΕΦΚΑ (€18 εκατ.) και λοιπές μη επαναλαμβανόμενες δαπάνες (€20 εκατ.) για το Α’ εξάμηνο 2021, καθώς και την ασφαλιστική εισφορά για τον ΛΕΠΕΤΕ στο e-ΕΦΚΑ (€19 εκατ.) και λοιπές μη επαναλαμβανόμενες δαπάνες (€5 εκατ.) για το Α’ εξάμηνο 2020 |
| Λειτουργικά Κέρδη / (Ζημίες) | -- | Καθαρά λειτουργικά έσοδα μείον λειτουργικά έξοδα και προβλέψεις απομείωσης για ΑΠΖ, εξαιρουμένης της ασφαλιστικής εισφοράς για τον ΛΕΠΕΤΕ στον κλάδο Επικουρικής Ασφάλισης του e-ΕΦΚΑ, του κόστους του Προγράμματος Εθελουσίας Προσωπικού, του κόστους αναδιάρθρωσης, της διακοπής μισθώσεων και λοιπών μη επαναλαμβανόμενων δαπανών. Τα λειτουργικά κέρδη / (ζημίες) εξαιρούν την ασφαλιστική εισφορά για τον ΛΕΠΕΤΕ στο e-ΕΦΚΑ (€18 εκατ.) & κόστη Εθελουσίας Εξόδου Προσωπικού και αναδιάρθρωσης και λοιπές μη επαναλαμβανόμενες δαπάνες (€74 εκατ.) για το Α’ εξάμηνο 2021, καθώς και την ασφαλιστική εισφορά για τον ΛΕΠΕΤΕ στο e-ΕΦΚΑ (€19 εκατ.) & κόστη Εθελουσίας Εξόδου Προσωπικού και αναδιάρθρωσης και λοιπές μη επαναλαμβανόμενες δαπάνες (€99εκατ.) για το Α’ εξάμηνο 2020 |
| Λοιπές προβλέψεις | -- | Προβλέψεις απομείωσης χρεογράφων + Λοιπές προβλέψεις και προβλέψεις απομείωσης |
| Μη Εξυπηρετούμενα Ανοίγματα (Non-Performing Exposures – NPEs) | ΜΕΑ | Σύμφωνα με τους ορισμούς της Ευρωπαϊκής Αρχής Τραπεζών (EBA, ITS Τechnical Standards) ως μη εξυπηρετούμενα ορίζονται τα ανοίγματα που πληρούν μία εκ ή και τις δύο κάτωθι προϋποθέσεις: (i) σημαντικά ανοίγματα με καθυστέρηση μεγαλύτερη των 90 ημερών και (ii) Ανοίγματα αβέβαιης πλήρους είσπραξης χωρίς τη ρευστοποίηση εξασφάλισης, ανεξαρτήτως από την ύπαρξη ποσού σε καθυστέρηση ή ημερών καθυστέρησης |
| Μη Εξυπηρετούμενα Δάνεια | -- | Δάνεια και απαιτήσεις κατά πελατών σε καθυστέρηση μεγαλύτερη των 90 ημερών, τέλος χρήσης / περιόδου |
| Οργανική Αύξηση / (Μείωση) Μη Εξυπηρετούμενων Ανοιγμάτων | -- | Υπόλοιπο Μη Εξυπηρετούμενων Ανοιγμάτων στο τέλος χρήσης / περιόδου, προ πωλήσεων και διαγραφών |
| Οργανικά Έσοδα | -- | Καθαρά έσοδα από τόκους + καθαρά έσοδα από προμήθειες |
| Οργανικά Κέρδη ή Κερδοφορία ή Αποτέλεσμα / (Ζημίες) | -- | Οργανικά έσοδα μείον λειτουργικά έξοδα και προβλέψεις απομείωσης για ΑΠΖ, εξαιρουμένων των πρόσθετων προβλέψεων για τον κορωνοϊό (€0,4 δισ.) το Α’ τρίμηνο 2020 και τη συναλλαγή Frontier (€0,4 δισ.) το Δ’ τρίμηνο 2020 |
| Οργανικά Κέρδη / (Ζημίες) προ Προβλέψεων | -- | Οργανικά έσοδα μείον λειτουργικά έξοδα |
| Προβλέψεις για επισφαλή δάνεια / απαιτήσεις | -- | Προβλέψεις απομείωσης για Αναμενόμενες Πιστωτικές Ζημιές (ΑΠΖ) |
| Συνολικός Δείκτης Κεφαλαιακής Επάρκειας | CAD | Συνολικά εποπτικά κεφάλαια, με εφαρμογή των διατάξεων του Κανονισμού (EU) 575/2013 και των εποπτικών μεταβατικών ρυθμίσεων για την επίδραση του ΔΠΧΑ 9, αναφορικά με τα σταθμισμένα στοιχεία Ενεργητικού |
| Τοκοφόρα Στοιχεία Ενεργητικού | -- | Τα τοκοφόρα στοιχεία Ενεργητικού περιλαμβάνουν τα εν δυνάμει τοκοφόρα στοιχεία του ενεργητικού και αφορούν το ταμείο και διαθέσιμα σε Κεντρικές Τράπεζες, τις απαιτήσεις κατά χρηματοπιστωτικών ιδρυμάτων, τα χρηματοοικονομικά περιουσιακά στοιχεία στην εύλογη αξία (εξαιρουμένων των μετοχών και μεριδίων αμοιβαίων κεφαλαίων), δάνεια και απαιτήσεις κατά πελατών και χαρτοφυλάκιο επενδύσεων (εξαιρουμένων των μετοχών και μεριδίων αμοιβαίων κεφαλαίων) |
| Σταθμισμένα Στοιχεία Ενεργητικού | ΣτΕ | Στοιχεία Ενεργητικού και στοιχεία εκτός Ισολογισμού, προσδιορισμένα βάσει σταθμισμένου κινδύνου, σύμφωνα με τον κανονισμό (EU) 575/2013 |
| Σωρευμένες προβλέψεις | -- | Πρόβλεψη ΑΠΖ δανείων και απαιτήσεων κατά πελατών |

**ΑΠΟΠΟΙΗΣΗΣ ΕΥΘΥΝΗΣ**

Οι πληροφορίες, οι δηλώσεις και οι γνώμες που παρατίθενται στο παρών Δελτίο Τύπου Αποτελεσμάτων B’ τριμήνου 2021 και η συνοδευτική συζήτηση (το «Δελτίο Τύπου») έχουν παρασχεθεί από την Εθνική Τράπεζα της Ελλάδας Α.Ε. (η «Τράπεζα») (μαζί με τις ενοποιούμενες θυγατρικές της (o «Όμιλος»). Εξυπηρετούν αποκλειστικά ενημερωτικούς σκοπούς και δεν θα πρέπει να θεωρούνται ως συμβουλή ή σύσταση προς τους επενδυτές ή τους δυνητικούς επενδυτές σε σχέση με την κατοχή, την αγορά ή την πώληση κινητών αξιών ή άλλων χρηματοπιστωτικών προϊόντων ή μέσων, και δεν λαμβάνουν υπόψη συγκεκριμένους επενδυτικούς στόχους, οικονομική κατάσταση ή ανάγκες. Δεν συνιστούν έρευνα στον τομέα των επενδύσεων, επιβεβαίωση συναλλαγής ή για προσφορά ή πρόσκληση για αγορά/πώληση οποιωνδήποτε χρηματοπιστωτικών μέσων.

**Ακρίβεια Πληροφοριών και Περιορισμός Ευθύνης**

Μολονότι έχει ληφθεί εύλογη επιμέλεια για να διασφαλιστεί ότι το περιεχόμενό του Δελτίου Τύπου είναι αληθές και ακριβές, δεν παρέχονται δηλώσεις ή εγγυήσεις, ρητές ή σιωπηρές, όσον αφορά την ακρίβεια ή την πληρότητα των πληροφοριών που περιλαμβάνονται στο Δελτίο Τύπου. Στον μέγιστο βαθμό που επιτρέπεται από το νόμο, σε καμία περίπτωση η Τράπεζα, ή οποιαδήποτε από τις θυγατρικές της, οι μέτοχοι, οι συνδεδεμένες εταιρείες, οι εκπρόσωποι, οι διευθυντές, τα στελέχη, οι υπάλληλοι, οι σύμβουλοι ή οι αντιπρόσωποι δεν ευθύνονται για οποιαδήποτε άμεση, έμμεση ή επακόλουθη ζημία ή διαφυγόν κέρδος που τυχόν θα προκύψει από τη χρήση του Δελτίου Τύπου, το περιεχόμενό του (συμπεριλαμβανομένων των εσωτερικών οικονομικών μοντέλων), τις παραλείψεις της, την εξάρτηση από τις πληροφορίες που περιέχονται σε αυτό, ή τις απόψεις που διατυπώνονται σε σχέση με αυτό ή άλλως που προκύπτουν σε σχέση με αυτό. Οι πληροφορίες που εμπεριέχονται στο Δελτίο Τύπου δεν έχουν επαληθευτεί από ανεξάρτητο τρίτο μέρος.

Οι παραλήπτες του Δελτίου Τύπου δεν θα πρέπει να ερμηνεύσουν το περιεχόμενό του, ή οποιαδήποτε προηγούμενη ή μεταγενέστερη επικοινωνία από ή με την Τράπεζα ή τους εκπροσώπους της, ως χρηματοοικονομική, επενδυτική, νομική, φορολογική, επιχειρηματική ή άλλη επαγγελματική συμβουλή. Επιπρόσθετα, το Δελτίο Τύπου δεν θεωρείται ότι είναι εξαντλητικό ή περιέχει όλες τις πληροφορίες που ενδεχομένως απαιτούνται για την πλήρη ανάλυση της Τράπεζας. Οι παραλήπτες του Δελτίου Τύπου θα πρέπει να απευθύνονται στους δικούς τους συμβούλους καθώς και να πραγματοποιούν έκαστος τις δικές τους αξιολογήσεις σε σχέση με την Τράπεζα και την καταλληλότητα και την επάρκεια των πληροφοριών.

Το Δελτίο Τύπου περιλαμβάνει αναφορές σε συγκεκριμένα χρηματοοικονομικά μεγέθη, τα οποία δεν ορίζονται από τα ΔΠΧΑ. Τα εν λόγω μεγέθη παρουσιάζονται στην ενότητα «Ορισμός των χρηματοοικονομικών στοιχείων και των δεικτών που χρησιμοποιήθηκαν» (“Definition of financial data, ratios used and alternative performance measures”) και ενδέχεται να μην είναι συγκρίσιμα με εκείνα έτερων πιστωτικών ιδρυμάτων. Η αναφορά στα εν λόγω μεγέθη, τα οποία δεν ορίζονται από τα ΔΠΧΑ, θα πρέπει να λαμβάνει υπόψη και τα χρηματοοικονομικά μεγέθη κατά τα ΔΠΧΑ, χωρίς να θεωρείται ωστόσο ότι υποκαθιστούν καθ’ οποιονδήποτε τρόπο τα αποτελέσματα που παρουσιάζονται σύμφωνα με τα ΔΠΧΑ.

Λόγω στρογγυλοποίησης, τα σύνολα των αριθμών που παρουσιάζονται στο σύνολο του Δελτίου Τύπου ενδέχεται να μην αθροίζονται στο ακέραιο και τα ποσοστά ενδέχεται να μην αντικατοπτρίζουν με ακρίβεια τις απόλυτες τιμές.

**Δηλώσεις σχετικά με το μέλλον (Forward Looking Statements)**

Το Δελτίο Τύπου περιέχει δηλώσεις σχετικά με το μέλλον (forward-looking statements) που αφορούν την πρόθεση της Διοίκησης, τις πεποιθήσεις ή τις σημερινές προσδοκίες σχετικά, μεταξύ άλλων, με τις δραστηριότητες και τις λειτουργίες της Τράπεζας, τις συνθήκες της αγοράς, τα αποτελέσματα της λειτουργίας και τη χρηματοοικονομική κατάσταση, την κεφαλαιακή επάρκεια, τις πρακτικές διαχείρισης κινδύνων, τη ρευστότητα, τις προοπτικές, την ανάπτυξη και τις στρατηγικές («δηλώσεις σχετικά με το μέλλον»). Οι δηλώσεις σχετικά με το μέλλον αφορούν μελλοντικές περιστάσεις και αποτελέσματα και άλλες δηλώσεις που δεν αποτελούν ιστορικά γεγονότα και ορισμένες φορές προσδιορίζονται από τους όρους «ενδεχομένως», «θα», «πιστεύει», «αναμένει», «προβλέπει», «σκοπεύει», «προβάλει», «σχεδιάζει», «εκτιμά», «στοχεύει», «διαβλέπει», «προσδοκά», «στοχοθετεί», «θα επιθυμούσε», «θα μπορούσε» ή παρόμοιες εκφράσεις ή τα αρνητικά αυτών.

Οι δηλώσεις σχετικά με το μέλλον αντικατοπτρίζουν τις γνώσεις και τις πληροφορίες που είναι διαθέσιμες κατά την ημερομηνία του Δελτίου Τύπου και υπόκεινται σε εγγενείς αβεβαιότητες και σε ποικίλες παραδοχές, είτε αυτές αναφέρονται ρητά στο Δελτίο Τύπου είτε όχι. Μολονότι οι δηλώσεις σχετικά με το μέλλον που περιλαμβάνονται στο Δελτίο Τύπου βασίζονται σε, κατά την πεποίθηση της Διοίκησης της Τράπεζας, λογικές παραδοχές, δεδομένου ότι οι παραδοχές αυτές υπόκεινται εγγενώς σε σημαντικές αβεβαιότητες και αλληλεξαρτήσεις, συμπεριλαμβανομένων και των συνεπειών της πανδημίας του κορωνοϊού, που είναι δύσκολο ή αδύνατο να προβλεφθούν και κείνται εκτός του ελέγχου της Τράπεζας δεν μπορεί να παρασχεθεί διαβεβαίωση ότι η Τράπεζα θα επιτύχει ή θα εκπληρώσει αυτές τις προσδοκίες, πεποιθήσεις ή προβλέψεις. Η εξέλιξη της νόσου και ο οικονομικός της αντίκτυπος παραμένουν εξαιρετικά αβέβαια. Ως εκ τούτου, η εξάπλωση αυτή αποτελεί έναν άλλο παράγοντα που θα μπορούσε να προκαλέσει σημαντικές διαφορές μεταξύ των πραγματικών αποτελεσμάτων και εκείνων που περιλαμβάνονται στις δηλώσεις σχετικά με το μέλλον. Οι δηλώσεις σχετικά με το μέλλον παρέχονται μόνο για επεξηγηματικούς σκοπούς και δεν προορίζονται και δεν πρέπει να θεωρούνται ως εγγύηση, διαβεβαίωση, πρόβλεψη ή οριστική δήλωση πραγματικών γεγονότων ή πιθανοτήτων.

Τα πραγματικά αποτελέσματα της Τράπεζας ενδέχεται να διαφέρουν σημαντικά από τα αναφερόμενα στις δηλώσεις σχετικά με το μέλλον. Ορισμένοι σημαντικοί παράγοντες που θα μπορούσαν να διαφοροποιήσουν τα πραγματικά αποτελέσματα από τα αναφερόμενα στις δηλώσεις σχετικά με το μέλλον θα μπορούσαν να περιλαμβάνουν, μεταξύ άλλων, αλλαγές στις εγχώριες και ξένες επιχειρήσεις, στην αγορά, σε χρηματοοικονομικές, πολιτικές και νομικές συνθήκες, συμπεριλαμβανομένων των ρυθμιστικών αλλαγών του κλάδου, δυσμενείς αποφάσεις από εγχώριες ή διεθνείς ρυθμιστικές και εποπτικές αρχές, τον αντίκτυπο της μείωσης του μεγέθους της αγοράς, την ικανότητα διατήρησης των αξιολογήσεων πιστοληπτικής ικανότητας, τους κεφαλαιακούς πόρους και τις κεφαλαιακές δαπάνες, τις δυσμενείς δικαστικές εκβάσεις, την επίδραση του Covid19 και την επίδραση τούτων στη χρηματοοικονομική κατάσταση του Ομίλου.

Δεν μπορεί να υπάρξει διαβεβαίωση ότι οποιεσδήποτε δηλώσεις σχετικά με το μέλλον θα πραγματοποιηθούν, και η Τράπεζα ρητά αποποιείται οποιαδήποτε υποχρέωση ή δέσμευση για την επικαιροποίηση ή αναθεώρηση πληροφοριών σε οποιαδήποτε δήλωση σχετικά με το μέλλον ώστε να αντικατοπτρίζει τυχόν αλλαγές στις προσδοκίες της Τράπεζας σε σχέση με αυτές ή τυχόν αλλαγές στα γεγονότα, τις συνθήκες ή τις περιστάσεις στις οποίες βασίζεται οποιαδήποτε δήλωση σχετικά με το μέλλον. Ως εκ τούτου, εφιστάται η προσοχή του αναγνώστη να μη βασίζεται υπέρ το δέον στις δηλώσεις σχετικά με το μέλλον.

**Μη επικαιροποίηση**

Εκτός εάν ορίζεται διαφορετικά, όλες οι πληροφορίες στο Δελτίο Τύπου φέρουν ημερομηνία αναφοράς την ημερομηνία του Δελτίου Τύπου. Ούτε η παράδοση του Δελτίου Τύπου, ούτε οποιαδήποτε άλλη επικοινωνία με τους παραλήπτες του, υπό οποιαδήποτε συνθήκη, θα πρέπει να οδηγεί στο συμπέρασμα ότι δεν έχει υπάρξει καμία αλλαγή στα θέματα της Τράπεζας από την ημερομηνία αυτή. Εκτός εάν αναφέρεται διαφορετικά στο παρόν, η Τράπεζα δεν σκοπεύει, ούτε θα αναλάβει υποχρέωση, να επικαιροποιήσει το Δελτίο Τύπου ή οποιαδήποτε από τις πληροφορίες που περιλαμβάνονται σε αυτό.

Το Δελτίο Τύπου υπόκειται στο ελληνικό δίκαιο, και κάθε διαφορά που ανακύπτει σε σχέση με το Δελτίο Τύπου υπόκειται στην αποκλειστική δικαιοδοσία των Δικαστηρίων της Αθήνας.

1. Οι διεθνείς (συνεχιζόμενες) δραστηριότητες περιλαμβάνουν τις δραστηριότητες του Ομίλου στη Βόρεια Μακεδονία (Stopanska Banka), Μάλτα (NBG Malta) και Αίγυπτο (ETE Αιγύπτου) [↑](#footnote-ref-1)
2. Οι επιχειρηματικοί και συνολικοί δείκτες δανείων σε καθυστέρηση άνω των 90 ημερών και ΜΕΑ περιλαμβάνουν τα ομόλογα υψηλής διαβάθμισης ύψους περίπου €3,0 δισ. της συναλλαγής Frontier [↑](#footnote-ref-2)
3. Περιλαμβάνει το κέρδος της περιόδου [↑](#footnote-ref-3)
4. Οι Συνολικές Κεφαλαιακές Απαιτήσεις (OCR) ύψους 11,00% (δείκτης CET1 στο 6,19%) εξαιρούν το απόθεμα Ασφαλείας των Λοιπών Συστημικά Σημαντικών Πιστωτικών Ιδρυμάτων (O-SII) ύψους 0,50%, υπό την αίρεση της έγκρισης της ΤτΕ [↑](#footnote-ref-4)
5. Οι διεθνείς (συνεχιζόμενες) δραστηριότητες περιλαμβάνουν τις δραστηριότητες του Ομίλου στη Βόρεια Μακεδονία (Stopanska Banka), Μάλτα (NBG Malta) και Αίγυπτο (ETE Αιγύπτου) [↑](#footnote-ref-5)